*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*78. számú előterjesztés*

Bátaszék Város Önkormányzata Képviselő-testületének 2016. április 27-én,

16,00 órakor megtartandó ülésére

*Turisztikai Információs Pont kialakításához szükséges pénzügyi keret jóváhagyásáról szóló döntés módosítása*

|  |
| --- |
| **Előterjesztő:** dr. Bozsolik Róbert polgármester **Készítette:** Skoda Ferenc jegyző  **Törvényességi ellenőrzést végezte:** --------------------**Tárgyalja:**KOIS Bizottság 2016. 04. 25.PG Bizottság: 2016. 04. 26. |

**Tisztelt Képviselő-testület!**

A képviselő testület a 247/2015. (XI. 25) önkormányzati határozatával döntött úgy, hogy a Keresztély Gyula Városi Könyvtár melletti Turisztikai Információs Pont (a továbbiakban: TIP) kialakításához bruttó 3.000.000.- Ft keretösszeget biztosít az önkormányzat 2016. évi költségvetése terhére, egyúttal felhatalmazta a város polgármesterét az eszközök megrendelésére és a vállalkozó szerződés aláírására.

Tekintettel arra, hogy a Bátaszékért Marketing Kft. cégbírósági bejegyzése hamarosan megtörténik, az ÁFA megtakarítása miatt azt javasolnánk, hogy a TIP kialakítására szánt összegből a felújítást ne az önkormányzat maga végeztesse, hanem a Marketing Kft., ezért javasolnánk, hogy a Kft. részére ezen összeget vissza nem térítendő támogatásként biztosítsa a képviselő-testület.

A TIP kialakításához szükséges pénzt támogatási szerződés keretében a Kft.-nek adnánk át, aki a szükséges munkálatokat megrendelné és elvégeztetné.

A fentieket figyelembe véve kérjük a tisztelt képviselő-testületet, az alábbi határozati javaslat elfogadására **azzal, hogy a támogatási szerződést és az épületrész használati szerződését a későbbiek folyamán küldjük ki:**

**H a t á r o z a t i j a v a s l a t :**

**Turisztikai Információs Pont kialakításához szükséges pénzügyi keret jóváhagyásáról szóló döntés módosítására**

Bátaszék Város Önkormányzatának Képviselő-testülete – figyelemmel a 211/2015.(IX.30.) önk.-i határozatának d.) pontjában foglaltakra -:

1. a Keresztély Gyula Városi Könyvtárhoz tartozó épületrészben a Turisztikai Információs Pont kialakításához bruttó 3.000.000.- Ft keretösszegű vissza nem térítendő támogatás biztosít az Bátaszékért Marketing Kft. részére, az önkormányzat 2016. évi költségvetésének e célra elkülönített fejlesztési céltartaléka terhére,
2. felhatalmazza a város polgármesterét, hogy a határozat mellékletét képező támogatási szerződést az önkormányzat nevében aláírja,
3. felhatalmazza a polgármestert, hogy az épületrész – Kft. részére történő - használatba adásáról szóló szerződést az önkormányzat nevében aláírja.
4. egyúttal a 249/2015.(XI.25.) önk.-i határozatát visszavonja.

*Határidő:* 2016. augusztus 20.

*Felelős:* dr. Bozsolik Róbert polgármester

 (az iroda kialakításáért)

*Határozatról értesül:* Bátaszékért Marketing Kft. ügyvezetője

Bátaszéki KÖH városüzemeltetési iroda

 Bátaszéki KÖH pénzügyi iroda

 irattár